Patrick Troughton

Patrick George Troughton (Londres, 1920ko martxoaren 25a - 1987ko martxoaren 28a) Ingalaterrako aktore bat izan zen, Doctor Who telesailean bigarren doktorea izateagatik ezaguna zena.

Biografia

Hastapenak 
Patrick Troughton Londresen jaio zen eta Embassy School of Acting eskolan ikasi ondoren New Yorkeko John Drew Memorial Theatre eskolan ikasketak jarraitzeko beka bat eskuratu zuen. Bigarren Mundu Gerra hasterakoan Erresuma Batura itzuli zen itsasontzi belgikar batean. Itsasontziak uretako mina bat jo zuen eta kostaldetik hurbil hondoretu zen. Troughtonek bizia salbatu zuen.

Garra amaitu zenean antzerki mundura itzuli zen eta 1947an telebistan egin zuen debuta eta 1948an zineman, Hamlet lanaren bertsio batean. Telebista asko gustatu zitzaion eta ordutik lan gehiena telebistan egin zuen. 1953an Robin Hooden papera telebistan egin zuen lehen aktorea bihurtu zen.

Doctor Who 
1963an zientzia fikziozko programa bat ekoizten hasi zen BBC katea, Doctor Who izena zuena. William Hartnell izan zen protagonista lehen lau denboralditan baina arteriosklerosiak jota zegoen eta Hartnell berak proposatu zuen Troughton bigarren doktorea izan zedin. Gaur egun Troughtonek egindako atal ugari galduta daude. Erritmo handian lan egiten zuten, 40-44 atal denboraldiko, eta 1969an telesaila uztea erabaki zuen. Jon Pertwee bihurtu zen hirugarren doktorea.

Hurrengo urte batzuetan berriz interpretatu zuen bigarren doktorearen papera, 1973an The Three Doctors atalean, 1983an The Five Doctors atalean eta 1985ean The Two Doctors atalean.

Azken urteak 
Telebistan lan ugari egiten jarraitu zuen. Estresaren ondorioz 1978an eta 1984an bihotzekoak izan zituen eta medikuek erretiratu zedin aholkatu bazioten ere Troughtonek lan eta lan jarraitu zuen. 1987an hirugarren bihotzekoak jota hil zen.

Bizitza pertsonala 
Hiru aldiz ezkonddu zen eta bi alaba eta lau seme izan zituen. David Troughton semeak antzerkiaren bidea jarraitu du eta Shakespeareren hainbat antzezlan egiteagatik da ezaguna.

Filmografia

Zinema

Telebista

Erreferentziak

Kanpo estekak 
 Aktorearen IMDBko fitxa irakurgai 

Ingalaterrako aktoreak
Londrestarrak
Doctor Who telesaileko aktoreak
Bigarren Mundu Gerrako Royal Navyko ofizialak
Gaixotasun kardiobaskularrek hildakoak